
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 255 

' ' 15 Δεκεμβρίου 1997 



ΑΠΟΦΑΣΕΙΣ 


Αριθ. Φ.0544/3/ΑΣ 281/Μ. 4679 

Έγκριση τσυ Πρακτικού της νΐης Συνόδου της Μικτής Ε¬ 
πιτροπής επιστημονικής και τεχνολογικής συνεργα¬ 
σίας Ελλάδος - Ισπανίας. Μαδρίτη, 6.3.1997. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ, ΕΘΝΙΚΗΣ ΟΙΚΟΝΟΜΙΑΣ, ΑΝΑΠΤΥΞΗΣ, 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ, 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΓΕΩΡΓΙΑΣ, ΥΓΕΙΑΣ ΚΑΙ ΠΡΟΝΟΙΑΣ, 
ΕΜΠΟΡΙΚΗΣ ΝΑΥΤΙΛΙΑΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντες υπόψη τις διατάξεις: 

1. Της Συμφωνίας πλαισίου συνεργασίας και της Ειδι¬ 
κής Συμφωνίας επιστημονικής και τεχνολογικής συνερ¬ 
γασίας μεταξύ της Ελληνικής Κυβερνήσεως και του Βασι¬ 
λείου της Ισπανίας που υπογράφηκε στη Μαδρίτη στις 
8.12.1972 και κυρώθηκε με τον υπ’ αριθ. 366/1976 Νόμο 
που δημοσιεύθηκε στο υπ' αριθ. 160 Φύλλο της Εφημερί- 
δος της Κυβερνήσεως τεύχος Α' της 25.6.1976. 

2. Του περιεχομένου του υπό έγκριση Πρακτικού, απο¬ 
φασίζουμε: 

Εγκρίνουμε ως έχει και στο σύνολό του το Πρακτικό της 
νΐης Συνόδου της Μικτής Επιτροπής επιστημονικής και 
τεχνολογικής συνεργασίας Ελλάδος - Ισπανίας που υπο- 
γράφηκε στη Μαδρίτη στις 6 Μαρτίου 1997 του οποίου το 
κείμενο σε πρωτότυπο στην ελληνική γλώσσα έχει ως ε¬ 
ξής: 


Αθήνα,.1997 

ΟΙ ΥΠΟΥΡΓΟΙ 


ΕΞΩΤΕΡΙΚΟΝ ΕΘΝΙΚΗΣ ΟΙΚΟΝΟΜΙΑΣ 

Θ. ΠΑΓΚΑΛΟΣ Γ. ΠΑΠΑΝΤΩΝΙΟΥ 


ΑΝΑΠΤΥΞΗΣ 

Β.ΠΑΠΑΝΔΡΕΟΥ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Κ. ΛΑΛΙΩΤΗΣ 


ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Γ. ΑΡΣΕΝΗΣ 

ΥΓΕΙΑΣ ΚΑΙ ΠΡΟΝΟΙΑΣ 

Κ. ΓΕΙΤΟΝΑΣ 


ΓΕΩΡΓΙΑΣ 

ΣΤ. ΤΖΟΥΜΑΚΑΣ 

ΕΜΠΟΡΙΚΗΣ ΝΑΥΤΙΛΙΑΣ 

Σ. ΣΟΥΜΑΚΗΣ 


ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΑΝ. ΜΑΝΤΕΛΗΣ 


ΠΡΑΚΤΙΚΑ ΤΗΣ VI ΣΥΝΟΔΟΥ ΤΗΣ ΜΙΚΤΗΣ ΕΠΙΤΡΟΠΗΣ 
ΕΠΙΣΤΗΜΟΝΙΚΗΣ ΚΑΙ ΤΕΧΝΟΛΟΓΙΚΗΣ ΣΥΝΕΡΓΑΣΙΑΣ 
ΕΛΛΑΔΑΣ - ΙΣΠΑΝΙΑΣ 

Η 6η Σύνοδος της Μικτής Ελληνο - Ισπανικής Ε & Τ Επι¬ 
τροπής, πραγματοποιήθηκε στην Μαδρίτη στις 5 και 6 
Μαρτίου 1997, σύμφωνα με τις διατάξεις της Συμφωνίας 
Επιστημονικής και Τεχνολογικής Συνεργασίας που υπε- 
γράφη στις 8 Δεκεμβρίου 1972 μεταξύ της Ελλάδας και 
της Ισπανίας. 

Επικεφαλής της Ελληνικής Αντιπροσωπείας ήταν ο κα¬ 
θηγητής Εμμανουήλ Γ. Φραγκούλης, Γ ενικός Γ ραμματέας 
Έρευνας και Τεχνολογίας του Υπουργείου Ανάπτυξης. 

Επικεφαλής της Ισπανικής Αντιπροσωπείας ήταν ο Σα- 
ντιάγκο Καμπάνας Ανσορένα, Γενικός Διευθυντής Πολιτι¬ 
στικών και Επιστημονικών Σχέσεων του Υπουργείου Εξω¬ 
τερικών. 

Τα λοιπά μέλη των δύο αντιπροσωπειών αναφέρονται 
στο Παράρτημα I του παρόντος Πρωτοκόλλου. 

Οι δύο αντιπροσωπείες εξέφρασαν την ικανοποίηση 
τους για την επιτυχημένη πορεία της συνεργασίας μετα¬ 
ξύ των ερευνητών των δύο χωρών στο πλαίσιο του Προ¬ 
γράμματος Διακρατικής Συνεργασίας της προηγούμενης 
διετίας 1993 -1995. 

Παράλληλα εξέφρασαν από κοινού την επιθυμία να ενι- 
σχύσουν μελλοντικά την ανταλλαγή επιστημόνων και να 
διερευνήσουν τα επιστημονικά τους ενδιαφέροντα προ- 
κειμένου να επεκταθούν οι τομείς της διακρατικής συνερ¬ 
γασίας. 

Οι εκπρόσωποι της Διϋπουργικής Επιτροπής Έρευνας 
και Τεχνολογίας της Ισπανίας ενημέρωσαν τους εκπρο¬ 
σώπους της Ελληνικής αντιπροσωπείας στα θέματα της 
εφαρμογής του «Νόμου για την προώθηση και τον συντο¬ 
νισμό της Επιστημονικής και Τεχνολογικής Έρευνας» 
(Νόμος Έρευνας 1986) καθώς και του Ισπανικού Συστή¬ 
ματος Έρευνας και Τεχνολογίας, δίνοντας έμφαση στο 
περιεχόμενο του III Εθνικού Σχεδίου Επιστημονικής Έ¬ 
ρευνας και Τεχνολογικής Ανάπτυξης (1996 - 1999). Ανά¬ 
μεσα στα Εθνικά Προγράμματα που περιλαμβάνονται στο 
III Εθνικό Σχέδιο Ε & Α ως θεματικές περιοχές προτεραιό¬ 
τητας διακρίνονται, μεταξύ άλλων, οι ακόλουθες : 

Περιοχή «Ποιότητα Ζωής και Φυσικοί Πόροι» 

• Βιοτεχνολογία 

• Υγεία 

• Τεχνολογία Τροφίμων 

• Αγροτική Έρευνα & Ανάπτυξη 

• Περιβαλλοντική Έρευνα & Ανάπτυξη 

• Έρευνα & Ανάπτυξη στο Κλίμα 

• Υδάτινοι Πόροι 

• Θαλάσσια Έρευνα και Τεχνολογία 

• Έρευνα στην Ανταρκτική 

Περιοχή «Τεχνολογίες στην Παραγωγή και τις Επικοι¬ 
νωνίες» 

• Προηγμένες Τεχνολογίες Παραγωγής και Επικοινω¬ 
νιών 

• Διαστημική Έρευνα 

• Υλικά 

• Τεχνολογίες Πληροφορικής και Επικοινωνιών 

• Εφαρμογές και Υπηρεσίες Τηλεματικής 

• Τεχνολογίες Χημικών Διεργασιών 

Το Εθνικό αυτό Σχέδιο, στις δύο πρώτες φάσεις του, 
προώθησε τη βελτίωση της επιστημονικό-τεχνικής υπο¬ 
δομής της χώρας και την ενίσχυση των ερευνητικών της 
ομάδων με αναπτυξιακή κατεύθυνση. Το III Σχέδιο θα 
προωθήσει τον συντονισμό των Ε & Α δραστηριοτήτων και 
τη συνάρθρωση των ιδιαίτερα παραγωγικών επιστημονι- 
κό-τεχνικώντομέων, η πλέον δε αξιοσημείωτη καινοτομία 
του υπήρξε το Εθνικό Πρόγραμμα Ενίσχυσης της Σύνδε¬ 
σης του Συστήματος Έρευνα -Τεχνολογία-Βιομηχανία 
(ΡΑΘΤΙ). Επίσης έγινε ενημέρωση για τα διάφορα Προ¬ 
γράμματα του III Σχεδίου, ιδιαίτερα δε για τα νέα και δό¬ 
θηκε το αντίστοιχο πληροφοριακό υλικό. 

Η ισπανική πλευρά πληροφόρησε επίσης την ελληνική 
ότι μέσω των δραστηριοτήτωντης Κρατικής Γραμματείας 
Ανώτατης Εκπαίδευσης και Έρευνας, συνολικά δώδεκα 
Έλληνες επιστήμονες διέμειναν στην Ισπανία κατά τα τε¬ 
λευταία χρόνια. Ένας με καθεστώς εκπαιδευτικής άδειας 
«εαόόαίίοαΙ» και ένδεκα μέσω του “Προγράμματος Ξένων 
Επιστημόνων και Τεχνολόγων στην Ισπανία”. Παράλληλα 
επτά Ισπανοί επιστήμονες διέμειναν στην Ελλάδα, μέσω 
του υποπρογράμματος προσωρινής διαμονής Ισπανών ε¬ 
πιστημόνων στο εξωτερικό. 

Επίσης, η Κρατική Γραμματεία Ανώτατης Εκπαίδευσης 
και Ερευνας ενημέρωσε την ελληνική πλευρά για το Πρό¬ 
γραμμα Ολοκληρωμένων Δράσεων. 

Από την πλευρά της η ελληνική αντιπροσωπεία ενημέ¬ 
ρωσε την ισπανική: 

• για τις αρμοδιότητες της Γ ενικής Γ ραμματείας Έρευ¬ 
νας και Τ εχνολογίας, 

• τους στόχους και τη διάρθρωση του 2ου Επιχειρη¬ 
σιακού Προγράμματος Έρευνας και Τεχνολογίας 1994 - 
1999, 

• τον μελλοντικό σχεδίασμά σε θέματα Ε & Τ, 

• τα μέσα διαχείρισης των Ε & Τ δραστηριοτήτων στην 
Ελλάδα. 

Παράλληλα δόθηκε αντίστοιχο πληροφοριακό υλικό. 

I. ΠΟΛΥΜΕΡΗΣ ΣΥΝΕΡΓΑΣΙΑ 

Οι δύο αντιπροσωπείες εξέφρασαν την ικανοποίησή 
τους για τη συμμετοχή των δύο χωρών στα προγράμματα 
Επιστημονικής Συνεργασίας της Ευρωπαϊκής Ένωσης 
και εκδήλωσαν την επιθυμία τους για περαιτέρω ενίσχυ¬ 
ση αυτής της συνεργασίας έτσι ώστε να αναπτυχθούν οι 
σχέσεις τους, ιδιαίτερα με τους φορείς των υπολοίπων 
χωρών της Μεσογείου. 


1. Πρόγραμμα Οοεί 

Σχετικά με το Ευρωπαϊκό Πρόγραμμα Συνεργασίας στο 
χώρο Επιστημονικής και Τεχνολογικής Έρευνας, η Ισπανία 
συμμετείχε σε 133 δράσεις του 005Τ και η Ελλάδα σε 78, 
σε σύνολο 151 δράσεων 005Τ(τύπος Β) που βρίσκονται σε 
εξέλιξη (Ιανουάριος 1997). Οι δύο χώρες είχαν κοινή συμ¬ 
μετοχή σε 73 από τις προαναφερθείσες δράσεις 005Τ. 

2. Πρόγραμμα ΕυΓθΙο 

Όσον αφορά στην κοινή συμμετοχή των δύο χωρών στο 
Πρόγραμμα ΕΙΙΒΕΚΑ, η Ισπανία συμμετείχε σε 275 έργα 
σε σύνολο 1.268, με εισροή 102.000 Μρίαδ, που αντιπρο¬ 
σωπεύει το 5% του συνόλου (Σύσκεψη Βρυξελλών, Βέλ¬ 
γιο 1996). Μεταξύ αυτών η Ελλάδα συμμετείχε από κοι¬ 
νού με την Ισπανία σε 23 έργα. 

3. Πρόγραμμα Πλαίσιο (Ευρωπαϊκής Ένωσης) 

3.1 Ελληνο-Ισπανική συνεονασία στο III Ποόνοαυυα 
Πλαίσιο 

Σε σύνολο 7.456 έργων που χρηματοδοτήθηκαν μέσω 
των διαφόρων προγραμμάτων του III Προγράμματος 
Πλαισίου, η Ισπανία συμμετείχε σε 2.015 έργα ενώ η Ελ¬ 
λάδα σε 1.227. Έλληνες και Ισπανοί επιστήμονες και τε¬ 
χνικοί συμφώνησαν και συνεργάστηκαν σε 453 έργα. Στα 
παραρτήματα παρέχονται πληροφορίες για καθένα από 
αυτά τα έργα, για την συμμετοχή κάθε πλευράς, καθώς ε¬ 
πίσης για το επίπεδο χρηματοδότησης και τον συντονι¬ 
σμό τους. 

3.2 Ελληνο-Ισπανική συνεργασία στο IV Ποόγραμυα 
Πλαίσιο: 

Σε σύνολο 6.981 έργων που χρηματοδοτήθηκαν στο 
πλαίσιο των διαφόρων προγραμμάτων του III Προγράμ¬ 
ματος Πλαισίου, η Ισπανία συμμετείχε σε 1.865 έργα ενώ 
η Ελλάδα σε 954. Έλληνες και Ισπανοί επιστήμονες και 
Τεχνολόγοι συμφώνησαν και συνεργάστηκαν σε 299 έρ¬ 
γα (στοιχεία Φεβρουάριου 1997). Στο παράρτημα IV πα¬ 
ρέχονται πληροφορίες για καθένα από αυτά τα έργα, για 
την συμμετοχή κάθε πλευράς, καθώς επίσης για το επί¬ 
πεδο χρηματοδότησής τους. 

Σχετικά με τα μέχρι σήμερα γνωστά στοιχεία που δια¬ 
θέτει η ισπανική πλευρά, η Ελληνο-Ισπανική συνεργασία 
πραγματοποιήθηκε σε 299 έργα, στα διάφορα Προγράμ¬ 
ματα ώς εξής: 

Τεχνολογίες Επικοινωνίας (12), Τεχνολογίες Πληροφο- 
ρικής(40), Βιομηχανικές Τεχνολογίες και Υλικά (18), Πρό¬ 
τυπα - Μετρήσεις - Δοκιμές (5), Περιβάλλον και Κλίμα 
(27), θαλάσσιες Επιστήμες και Τεχνολογίες (8), Βιοτε¬ 
χνολογία (8), Βιοϊατρική και Υγεία (43), Γεωργία και Αλιεία 
(39), Μη Πυρηνική Ενέργεια (40), Μεταφορές (14), Κοι¬ 
νωνικοοικονομική έρευνα (10), Διεθνής Συνεργασία (7), 
Διάχυση και Εκμετάλλευση των Αποτελεσμάτων (7), Εκ¬ 
παίδευση και Κινητικότητα των Ερευνητών (21). 

4. Ελληνο-Ισπανική Συνεργασία στο πεδίο της Καταπο¬ 
λέμησης της Ερημοποίησης 

Οι δύο αντιπροσωπείες, λαμβάνοντας υπόψη ότι οι χώ¬ 
ρες τους υποφέρουν από τις διεργασίες ερημοποίησης 
και απάτην ξηρασία, θα συνεργαστούν στοντομέα αυτόν, 
τόσο σε διακρατικό όσο και σε κοινοτικό ή και άλλο επί¬ 
πεδο, όπως στη Συμφωνία των Ηνωμένων Εθνών για την 
καταπολέμηση της Ερημοποίησης και συγκεκριμένα μέ¬ 
σω του παραρτήματος IV της εφαρμογής της στην περιο¬ 
χή της Βόρειας Μεσογείου. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


9047 


II. ΠΡΟΓΡΑΜΜΑ ΕΠΙΣΤΗΜΟΝΙΚΗΣ ΚΑΙ ΤΕΧΝΟΛΟΓΙ¬ 
ΚΗΣ ΣΥΝΕΡΓΑΣΙΑΣ ΓΙΑ ΤΗΝ ΧΡΟΝΙΚΗ ΠΕΡΙΟΔΟ 1997 - 
1999 

Η Μικτή Επιτροπή ενέκρινε το παρόν Πρόγραμμα Ε & Τ 
Συνεργασίας στο οποίο συμπεριλαμβάνονται τα έργα 
που παρουσιάζονται στο Παράρτημα II. 

Το Παράρτημα III περιλαμβάνει τις επιλαχούσες προτά¬ 
σεις. Οι δύο πλευρές συμφώνησαν να χρηματοδοτήσουν 
τις προτάσεις αυτές, μετά από αμοιβαία επικοινωνία, σε 
περίπτωση μη υλοποίησης ενός ή περισσοτέρων έργων 
του παρόντος Πρωτοκόλλου. 

ΤΡΟΠΟΙ ΣΥΝΕΡΓΑΣΙΑΣ 

Οι ανταλλαγές των επιστημόνων περιορίζονται το πολύ 
σε 6ταξίδια διάρκειας δώδεκα εβδομάδων κατάτην διάρ¬ 
κεια της ισχύος αυτού του προγράμματος. 

ΔΙΟΙΚΗΤΙΚΟΙ ΟΡΟΙ ΣΥΝΕΡΓΑΣΙΑΣ 

Οι επιστήμονες της αποστέλλουσας χώρας θα πρέπει 
να ενημερώνουν τη φιλοξενούσα χώρα, οκτώ εβδομάδες 
πριν από την προγραμματισμένη επίσκεψή τους, δίνοντας 
τα ακόλουθα στοιχεία: ονοματεπώνυμο των επιστημόνων 
-επισκεπτών, φορέα συνεργάτη, ημερομηνίες άφιξης - α¬ 
ναχώρησης και τίτλο του κοινού ερευνητικού έργου. 

Η ελληνική πλευ ρά ενη μέρωσε την ισπανική ότι εκχωρεί 
τη διαχείριση των κοινών ερευνητικών έργων του παρό¬ 
ντος πρωτοκόλλου στους ελληνικούς φορείς που συμμε¬ 
τέχουν σε αυτά. Οπωσδήποτε όμως η Γενική Γραμματεία 
Ερευνας και Τεχνολογίας του Υπουργείου Ανάπτυξης εί¬ 
ναι υπεύθυνη για την συνολική διαχείριση του Προγράμ¬ 
ματος Διακρατικής Ε&Τ Συνεργασίας με την Ισπανία. 

Η Ισπανική πλευρά (Υπουργείο Εξωτερικών, Γενική Υ¬ 
ποδιεύθυνση Διεθνών Επιστημονικών Σχέσεων) θα πρέ¬ 
πει να ενημερώνεται από τον Ισπανό Επιστημονικό Υπεύ¬ 
θυνο για την πορεία του έργου μέσα στον επόμενο μήνα 
κάθε επίσκεψης και να παίρνει την τελική πληροφόρηση 
σε διάστημα τριών μηνών μετά την ολοκλήρωση κάθε έρ¬ 
γου. 

Ο ελληνικός ερευνητικός φορέας θα πρέπει να ενημε¬ 
ρώνει αντίστοιχα την ΓΓΕΤ για την πορεία του έργου κα¬ 
ταθέτοντας ενδιάμεση έκθεση προόδου στη λήξη του 
πρώτου έτους της συνεργασίας και την τελική έκθεση του 
έργου, μέσα σε διάστημα δύο μηνών μετά την ολοκλήρω¬ 
σή του. 

Η χρήση των αποτελεσμάτων κάθε έργου θα αποφασί- 
ζεται από κοινού από τους δύο συνεργαζόμενους φορείς. 


ΟΙΚΟΝΟΜΙΚΟΙ ΟΡΟΙ ΣΥΝΕΡΓΑΣΙΑΣ 

Η αποστέλλουσα χώρα θα καλύπτει τις δαπάνες του τα¬ 
ξιδιού έως τον τελικό προορισμό των επιστημόνων επι¬ 
σκεπτών. 

Η φιλοξενούσα αρχή θα καλύπτει τις ακόλουθες δαπά¬ 
νες: 

Στην Ελλάδα 

α. επισκέψεις μικρής χρονικής διάρκειας, μέχρι 15 ημέ¬ 
ρες, 20.000 δραχμές ημερησίως 

β. επισκέψεις μεγάλης χρονικής διάρκειας, από 16 ημέ¬ 
ρες μέχρι τρεις μήνες, 310.000 δραχμές μηνιαία αποζη¬ 
μίωση. 

Στην Ισπανία 

α) επισκέψεις μικρής χρονικής διάρκειας, μέχρι 15 ημέ¬ 
ρες 13.000 πεσέτες ημερησίως 


β) επισκέψεις μεγάλης χρονικής διάρκειας, από 16 ημέ¬ 
ρες μέχρι τρεις μήνες, 200.000 πεσέτες μηνιαία αποζη¬ 
μίωση. 

Η πρώτη και η τελευταία ημέρα του ταξιδιού καλύπτεται 
με το πλήρες ποσό της ημερήσιας αποζημίωσης. 

• Οι δαπάνες των κοινών ερευνητικών έργων θα καλύ¬ 
πτονται από τα συνεργαζόμενα Ινστιτούτα. Κάθε φορέας 
εν ολίγοις θα καλύπτει χρηματοδοτικά τις δικέςτου ερευ¬ 
νητικές δαπάνες. 

• Επί πλέον, σε ορισμένα από τα κοινά ερευνητικά έργα 
του παρόντος πρωτοκόλλου η ελληνική πλευρά θα χρη¬ 
ματοδοτήσει την αγορά αναλωσίμων και μικρού εξοπλι¬ 
σμού μέχρι του ποσού των 800.000 δρχανά έργο. 

Η ελληνική πλευρά θα προσφέρει ιατροφαρμακευτική 
κάλυψη στους επιστήμονες επισκέπτες της συνεργαζό- 
μενης χώρας, σε δημόσια νοσοκομεία, με εξαίρεση τις ο¬ 
δοντιατρικές θεραπείες και τις χρόνιες ασθένειες. Η 
ισπανική πλευρά θα προσφέρει πλήρη ιατρική περίθαλψη 
με εξαίρεση την φαρμακευτική κάλυψη, τις οδοντιατρικές 
θεραπείες και τις χρόνιες ασθένειες. Η έναρξη των μετα- 
κινήσεωντου παρόντος Πρωτοκόλλου θα πραγματοποιη¬ 
θεί άμεσα μετά την διαβεβαίωση της ελληνικής πλευράς, 
μέσω της διπλωματικής οδού, για την δυνατότητα παρο¬ 
χής της προαναφερθείσας ασφαλιστικής κάλυψης. 

Οι αρμόδιοι φορείς της διαχείρισης του Προγράμματος 
της Ελληνο - Ισπανικής Διακρατικής Συνεργασίας είναι οι 
ακόλουθοι: 


Στην Ελλάδα 


Γενική Γραμματεία Έρευνας και Τεχνολογίας του Υ¬ 


πουργείου Ανάπτυξης 

Λεωφόρος Μεσογείων 14-18 ,Τ.Θ. 1463.115 10 Αθήνα. 


τηλ. 00301 7752222, ίεχ. 00301 7714153. 


ΜίηίεΙθπο άθ ΑευηΙοε ΕχίθποΓβε 

δυόάίΓβοοίόη ΟβηβΓθΙ άθ ΡθΙθοίοηθε ΟίβηΙίΐίοαε ΙηίθΓηα- 
οίοηαίθβ 

0/ΑΙοοόε, 3, ΙβΙ. 00341 3799700, ίθχ. 00341,5318208 


III. ΗΜΕΡΟΜΗΝΙΑ ΤΗΣ VII ΣΥΝΟΔΟΥ ΤΗΣ ΜΙΚΤΗΣ ΕΠΙ¬ 
ΤΡΟΠΗΣ 

Οι δύο πλευρές συμφώνησαν να πραγματοποιήσουν 
την VII Σύνοδο της Μικτής Επιτροπής στην Αθήνα, κατά 
τηνδιάρκειατουπρώτουτρίμηνουτου 1999. Ηακριβήςη- 
μερομηνίατης επόμενης Συνόδου θαπροδιορισθεί μέσω 
της διπλωματικής οδού. 

Η έναρξη της ισχύος του παρόντος Προγράμματος Δια¬ 
κρατικής Συνεργασίας ορίζεται με την υπογραφή του και 
θα παραμείνει ενεργό έως την υπογραφή του επόμενου 
Πρωτοκόλλου. 

Συνετάχθη στην Μαδρίτη, στις 6 Μαρτίου του 1997, σε 
δυο αντίγραφα εξίσου έγκυρα, στην Ελληνική και Ισπανι¬ 
κή γλώσσα. 

ΓΙΑ ΤΗΝ ΑΝΤΙΠΡΟΣΩΠΕΙΑ ΤΗΣ ΓΙΑ ΤΗΝ ΑΝΤΙΠΡΟΣΩΠΕΙΑ 
ΕΛΛΗΝΙΚΗΣ ΔΗΜΟΚΡΑΤΙΑΣ ΤΗΣ ΙΣΠΑΝΙΑΣ 

Ο ΓΕΝΙΚΟΣ ΓΡΑΜΜΑΤΕΑΣ Ο ΓΕΝΙΚΟΣ ΔΙΕΥΘΥΝΤΗΣ ΤΟΥ 

ΤΟΜΕΑ ΕΠΙΣΤΗΜΟΝΙΚΗΣ ΚΑΙ 

ΕΡΕΥΝΑΣ ΚΑΙ ΤΕΧΝΟΛΟΓΙΑΣ ΤΕΧΝΟΛΟΓΙΚΗΣ ΣΥΝΕΡΓΑΣΙΑΣ 
ΤΟΥ ΥΠΟΥΡΓΕΙΟΥ ΑΝΑΠΤΥΞΗΣ ΤΟΥ ΥΠΟΥΡΓΕΙΟΥ ΕΞΩΤΕΡΙΚΩΝ 

ΕΜΜΑΝΟΥΗΛ Γ. ΦΡΑΓΚΟΥΛΗΣ ΣΑΝΤΙΑΓΚΟ ΚΑΜΠΑΝΑΣ ΑΝΣΟΡΕΝΑ 


9048 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΠΑΡΑΡΤΗΜΑ I 

ΕΛΛΗΝΙΚΗ ΑΝΤΙΠΡΟΣΩΠΕΙΑ 

Επικεφαλής της Αντιπροσωπείας 

Καθηγητής Εμμανουήλ Γ. Φραγκούλης, Γενικός Γραμ¬ 
ματέας Έρευνας και Τεχνολογίας του Υπουργείου Ανά¬ 
πτυξης. 

Μέλη της Αντιπροσωπείας 

Δρ. Παναγιώτης Κορογιαννάκης, Διευθυντής Σχεδια- 
σμού και Προγραμματισμού της Γ ενικής Γ ραμματείας Έ¬ 
ρευνας και Τεχνολογίας. 


Δρ. Αγνή Σπηλιώτη, Τμηματάρχης Διακρατικών Σχέσε- 
ωντης Γενικής Γ ραμματείας Έρευνας και Τεχνολογίας. 

Δρ. Ιφιγένεια Σταμέλου, Συντονίστριατου Προγράμμα¬ 
τος Επιστημονικής και Τεχνολογικής Συνεργασίας με την 
Ισπανία, Τ μήμα Διακρατικών Σχέσεων της Γενικής Γ ραμ¬ 
ματείας Έρευνας και Τεχνολογίας. 

Δημοσθένης Παρνασσός, Σύμβουλος Α', Οικονομικών 
και Εμπορικών Υποθέσεων της Πρεσβείας της Ελλάδας 
στη Μαδρίτη. 

Αγγελική Γκόνου, Ακόλουθος, Οικονομικών και Εμπορι¬ 
κών Υποθέσεων της Πρεσβείας της Ελλάδας στη Μαδρί¬ 
τη. 



ΠΑΡΑΡΤΗΜΑ II 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


9049 

ΕΦΗΜΕΡ1ΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 



22 ΖΕΚΕΝΤΕ5 Κ0Ν3ΤΑΝΤΙΝ05 ΜΑΒΙΑ-ΤΕΒΕ5ΑΜΟΒΑ ΗΕΤΕΒΟΕΡΙΤΑΧΥΟΡ510 ΟΝ 515υΒ3ΤΒΑΤΕ5 ΒΥ ΤΗΕΟΟΜΒΙΝΑΤΙΟΝΟΡ ΜΕΟΗΑΝΙΟΑί 

ΜΒΕ ΑΝϋ ίΡΟνΟ ΜΕΤΗ005 ΕΝΟΙΝΕΕΗΙΝΘ 








9052 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 







ΡΑΚΤίείΡΑΟΙΟΝ ΗΙδΡΑΝΟ-ΟΚΙΕΟΑ ΕΝ ΕΕ 1Π ΡΚΟβΚΑΜΑ ΜΑΚΟΟ 


ΦΕΚ256 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

9056 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΕΕΧ 223211 ΥΡΕΤΟΡ*ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗ 

ΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

_Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

.Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

Βασ. Όλγας 188, 1ος ορ.-Τ.Κ. 546 55 (031)423956 
ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 

- Μέχρι 8 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά 8σέλιδο ή μέρους αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

50.000 δρχ. 

50.000 

10.000 

50.000 

25.000 

10.000 

5.000 

10.000 

3.000 

250.000 

10.000 

2.500 δρχ. 

2.500 » 

500 ·» 

2.500 >. 

1.250 » 

500 » 

250 » 

500 .. 

150 « 

12.500 » 

500 .. 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 >■ 10.000 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* ^πληρωμή του ποσοστού του ΤΑΠΕΤπου αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμου 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουντο ποσό του ΤΑΠΕΤ μαζί με το ποσό της συνδρομής. 

* 0ι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσο της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγραφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από 08.00'έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








